Good છે !: લાઈન એટલે ટોળું\n| અભિયાન | હાસ્યમેવ જયતે | ૨૭-૦૮-૨૦૧૧ | અધીર અમદાવાદી |\nએકની પાછળ એકની પાછળ એકની પાછળ એક લાચાર એટલે લાઈન. આપણે ત્યાં તો લાઈન એટલે ટોળું, એટલે જથ્થો, એટલે ઝગડો એટલે બબાલ એટલે મારામારી એટલે તોડફોડ એટલે નુકસાન એટલે વળતર એટલે પાછી લાઈન! આ લાઈન લાગે એટલે ધક્કામુક્કી થાય, હૈયે હૈયું દળાય(!), એક બીજાના પગ પર પગ મૂકી આગળ વધાય. બીજાના ખીસામાં હાથ નાખવા અને આ સિવાય પણ મળતાં લાભ લાઈનમાં લેવાય. એટલે પેલી જાહેરાતમાં ડાઘને સારા કહ્યા છે તેમ લાઈન પણ કાયમ ખરાબ નથી હોતી. લાઈન લાગે એટલે લાઈનમાં ઉભા રહ્યા વગર કામ કરાવવા ઉપરના વ્યવહારો થાય. આ ઉપરના વ્યવહારોનો વ્યાપ ઉપરવાળાના દરબાર સમા મંદિરો સુધી પહોંચી ગયો છે.\nલાઈન શબ્દ જુદાં જુદાં સંદર્ભોમાં વપરાય છે. સુવર્ણ મૃગ વાળી વાતમાં લક્ષ્મણ સીતાજીને મૂકીને નીકળે છે ત્યારે લાઈન દોરીને જાય છે. સીતાજી રાવણની વાતમાં આવી જતાં લાઈન ક્રોસ કરે છે, જેના લીધે આપણને રામાયણના બાકીના કાંડ મળ્યા. જો સીતાજીએ લાઇનદોરીનો અમલ કર્યો હોત તો કદાચ અરણ્ય કાંડમાં જ રામ એન્ડ કંપની બોર થઈ ગઈ હોત અથવા તો પુષ્પક વિમાનના બદલે આજે ટીવીની શોધનો જશ રામાયણને મળ્યો હોત. ગણિતમાં લાઈન એટલે રેખા જે બિંદુઓમાંથી પસાર થાય. તો ‘લાઈન મારવી’ એ શબ્દ પ્રયોગ પણ વપરાશમાં છે. આમાં મારવાની વાત ક્યાંથી આવી તે ઘણી ગૂંચવાડા ભરી બાબત છે. ગુજરાતી નાટ્ય જગતે લાઈન મારવાથી તબિયત ફાઇન રહે છે તેવું પણ શોધી કાઢ્યું છે. જો કે મેડિકલ જર્નલસ આ શોધને સમર્થન આપતી નથી. પણ આ લાઈન મારવાની વાતમાં તબિયત ફાઇન રહેતી હશે કે નહિ પણ બાપનું બૅન્ક બેલેન્સ ચોક્કસ પાતળું થાય છે એ હકીકત છે.\nલાઈન થવાના ઘણાં કારણો છે. જ્યારે કોઈ ધીમી ગતિના સમાચાર વાંચનારને લાઈનમાં ઊભેલા લોકોના કામનો નિકાલ કરવા બેસાડ્યો હોય ત્યારે લાઈન ઉદભવે છે. આમ તો ઝડપી માણસને પણ અહિ બેસાડ્યો હોય તો કાળક્રમે એ રીઢો થઈ જાય છે. મૅનેજમેન્ટની રીતે જોઈએ તો સપ્લાય કરતાં ડિમાંડ વધે એટલે લાઈન સર્જાય. અને જ્યાં કશું મફત મળતું હોય ત્યાં અવશ્ય લાઈન લાગે છે. મફતની વાત જવા દો, બીજા દિવસે પેટ્રોલના ભાવ વધવાના છે એવું ખબર પડે તો પણ લોકો રાતે પેટ્રોલ પંપ પર લાઈન લગાવી દે છે. બધાં લોકોને કોઈ કામ કરવા માટે એક સાથે સમય મળે તો પણ લાઈન લાગે. ફિલ્મના ઇન્ટરવલ દરમિયાન ટોયલેટમાં આ કારણે લાઈનો લાગે છે. જો કે હિન્દી ફિલ્મમાં વચ્ચે અર્થ વગરનાં ગીતો મૂકી ટોયલેટની લાઈનો અને લોકો એ બંનેને હળવા કરવાનો નમ્ર પ્રયાસ ફિલ્મ નિર્માતા કરે છે.\nએક વાર અમે મૅરેજ રિસેપ્શનમાં ગયાં હતાં. ત્યાં સ્ટેજ પર જવા સાઠ સિત્તેર જણા લાઈનમાં ઉભા હતાં. અમને થયું કે હશે, આ વર-વધૂ આપણી રાહ જોશે, ચાલો જમી લઈએ. તો ત્યાં પણ લાઈન હતી. ત્યાંથી અમે ચાંલ્લાના કાઉન્ટર પર ગયાં ચાંલ્લો લખાવવા તો ત્યાં પણ લાઈન લાગી હતી. અમે અમારા હાથવગાં મુરબ્બી મનોજ કાકાને ટાઈમ પાસ કરવા પૂછ્યું, કે ‘આટલી બધી લાઈનનું શું કારણ?’ તો એ કહે ‘બ્યુટી પાર્લર!’. અમે ગૂંચવાયા એટલે એમણે સમજાવ્યું કે ‘કન્યા જ બ્યુટી પાર્લરમાંથી હમણાં દસ મિનિટ પહેલા આવી, પછી ?’. આમ બ્યુટી પાર્લર પણ લાઈનના કારક છે એવું કહી શકાય. લગ્ન પ્રસંગે સ્વરુચિ ભોજનમાં ઘણી વાર કોઈ કન્ફયુઝડ આત્મા આગળ આવી જાય અને સેલડ લેતાં જ ‘કાકડી લઉં કે ટામેટાં?’ એ નિર્ણય કરવામાં ત્રણ મિનિટ કાઢી નાખે ત્યારે પાછળ લાઈન થઈ જાય છે. આવા નમૂનાને ઘેર તો મમ્મી કે વહુ પીરસતી હોઈ આવા અઘરા નિર્ણયો એણે જાતે નથી કરવા પડતાં. આમ, મમ્મીઓ અને પત્નીઓની અતિશય કાળજી પણ લાઈન પેદા કરે છે એવું કહી શકાય!\nએક જમાનામાં અમિતાભની ફિલ્મ ફર્સ્ટ ડે ફર્સ્ટ શૉમાં જોવા થિયેટર પર રાતની લાઈનો લાગી જતી હતી. સવારે ટીકીટ મળે એટલે જાણે જગ જીત્યા હોઈએ એવો ભાવ થાય. અમેરિકામાં હજુ પણ એપલ કે ગેમિંગનું કોઈ નવું ગેજેટ બહાર પડવાનું હોય તો લોન્ચિંગની આગલી રાતે સ્ટોર બહાર લાઈન લગાડનાર જોવા મળે છે. અહીંની અને ત્યાંની આવી લાઈનમાં ફરક માત્ર એટલો કે અમેરિકામાં રાત્રે લાઈનમાં ઊભો રહેનાર ટેન્ટ કે સ્લીપિંગ બેગ લઈને આવે અને એમાં સૂઈ જાય. અને આપણાં ત્યાં અહર્નિશ ધક્કામુક્કી ચાલુ હોય, કેમ, પોતે ઘૂસવાનું અને કોઈ ઘૂસી ન જાય તે ધ્યાન નહિ રાખવાનું?\nલાઈનમાં પ્રોક્સી સિસ્ટિમ પણ ચાલે. સાર્વજનિક નળ પર સવારે પાણી આવે તે પહેલા બેડાંઓની લાઈન લાગી ગઈ હોય. બસની લાઈનોમાં શારીરિક રીતે કહેવાતા વિકર સેક્શન એવા મહિલા વર્ગને બદલે એમનાં પતિદેવ લાઈનમાં ઉભા હોય. રેલ્વે સ્ટેશને કુલી અને એજન્ટો લોકોના બદલે લાઈનમાં ઉભા રહે. જો કે અમુક લોકો લાઈનમાં ઉભા રહેવા જેવા તુચ્છ કાર્યથી બચવા લાઈનમાં ઘૂસ મારે છે. કોઈ પણ લાઈનમાં ઘૂસવા માટે નફ્ફટ હોવાની લાયકાત જરૂરી છે. લાઈનમાં ઘૂસનાર પાછાં બે પ્રકારનાં હોય છે, એક કે જે ઉંદરની જેમ દબાયેલા પગલે લાઈનમાં ઘૂસે છે, અને પકડાય તો લાઈનમાં પાછળ ધકેલાતો જાય છે. બીજાં પ્રકારનો ઘૂસણખોર અમદાવાદની ગાયની જેમ સરેઆમ ઘૂસે છે. એકવાર ઘૂસ્યા પછી પકડાય તો પણ દલીલો કે દાદાગીરી કરી પોતાની જગ્યા ટકાવી રાખે છે. લાઈનમાં ઉભા રહેનાર અન્ય લોકો પોતાની જગ્યાએ ઉભા ઉભા બબડે છે, પણ પેલાની શારીરિક ક્ષમતા આગળ હાર સ્વીકારી લે છે. પૂર્વાશ્રમના આવા ઘૂસણખોર થોડા સમયમાં યુવા કાર્યકર, પછી કોર્પોરેટર, ધારાસભ્ય કે સંસદ સભ્ય બની સમાજમાં સન્માનનીય સ્થાન પ્રાપ્ત કરી લે છે.\nલાઈન બધાં માટે સમાન એવું માનવામાં આવે છે. પણ કોઈ મર્સિડીઝમાંથી ઊતરીને કેરોસીનની લાઈનમાં ઊભું નથી રહેતું. નેતા કદી રેશનિંગની ખાંડ લેવા લાઈનમાં ઊભેલો દેખાતો નથી. તો કોક વખત ફિલ્મ સ્ટાર્સને પણ લાઈનમાં ઉભા રહેવાનો વારો આવે. અમે જ્યારે અમેરિકાના વિઝા લેવા કૉન્સ્યુલેટમાં ગયા તો ત્યાં ફરદીન ખાન પણ અમારી સાથે જ વિઝા માટે લાઈનમાં ઊભો હતો. આ અમેરિકન કૉન્સ્યુલેટ ભલભલાં ખેરખાંઓને પાછાં કાઢવા માટે કુખ્યાત છે જ. કૉન્સ્યુલેટમાં પ્રવેશતી વખતે ખીસામાંની બધી ચીજ વસ્તુઓ સહિત સ્વમાન પણ બહાર ઉતારી લાઈનમાં ઊભું રહેવું પડતું હોય છે, એવું અમને એ દિવસે લાગ્યું હતું.\nઆ લખનારે પહેલી વાર અમેરિકામાં પગ મૂક્યો ત્યારે ઇમિગ્રેશન માટેની લાઈનથી લઈને વોલમાર્ટ અને પોસ્ટ ઑફિસની લાઈનમાં ઉભા રહેવાનો યાદગાર અનુભવ ધરાવે છે. અમેરિકામાં પણ બધાંને સમયની કિંમત હોય છે, છતાં લાઈનમાં સભ્યતાથી અને ધીરજથી ઉભા રહે છે, કોઈના પગ ઉપર નહિ! એકબીજા વચ્ચે ઓછામાં ઓછું બે ફૂટ અંતર હોય. તમે જો પોસ્ટ ઑફિસમાં પ્રવેશો તો બે જણ વચ્ચેનું વધારે અંતર જોઈ એમાં ઘૂસ મારવાની તમને તીવ્ર ઇચ્છા થાય. અને જો તમે તમારા આ અંતરાત્માના પોકારને આપી લાઈનમાં ઘૂસો તો અમેરિકન તમને કદી રોકશે નહિ, બલ્કે તમારે કોઈ ઇમર્જન્સી હશે એમ માની તમારા માટે સહાનુભૂતિથી વર્તશે. દરેક ભારતીય અમેરિકા જઈ પાછો આવે એટલે અમેરિકાની ચોખ્ખાઈ અને ડિસીપ્લીનની આવી માનવામાં ન આવે એવી વાતો ભારતમાં આવીને કરે. પણ આમ અંજાઈ જવાનું આપણા સ્વભાવમાં નથી, કારણ કે ગુજરાતીને મોઢે તો અવારનવાર સાંભળવા મળે કે ‘એ લૉર્ડ કર્ઝન હોય તો એના ઘરનો’. આમ કર્ઝનો અને અંકલ સામોથી અંજાઈ જાય તો એ ગુજરાતી ભાયડો કે ગરવી ગુજરાતણ નહિ.\nશ્રી શ્રી અમિતાભ બચ્ચને કાલિયા ફિલ્મમાં ‘હમ જહાં ખડે રહેતે હૈ, લાઈન વહીં સે શુરુ હોતી હૈ’ કહીને પોતપોતાની આગવી લાઈન ઊભી કરવાનો દિવ્ય સંદેશ આપ્યો હતો. આજની તારીખમાં ધુરંધર લોકો જ્યાં ઉભા રહે ત્યાં પોતાની અલગ લાઈન બનાવે છે. લાલુ પ્રસાદ યાદવને આમ તો અમિતાભ સામાન્ય અભિનેતા લાગે છે, પણ અમિતાભની પોતાની લાઈન શરુ કરવાની વાત લાલુ સહિત બીજાં ઘણાં પ્રાદેશિક નેતાઓને ગમી જતાં એમણે જાત જાતના પક્ષ રચી પોતપોતાની અલગ લાઈન ઊભી કરી છે. પણ અનેક લાઈન હોય ત્યારે જેમ ગૂંચવાડા ઉભા થાય તેમ પોલિટિક્સમાં પણ ગૂંચવાડા ઉભા થતાં આવી લાઈનોમાંથી એક મોટી લાઈન બનાવવા માટે લાઈન મૅનેજમેન્ટ નામની નવી ડિસીપ્લીન ઊભી થઈ છે. અમિતાભના એક સમયના મિત્ર અમર સિંહે આ લાઈન મૅનેજમેન્ટના અભ્યાસક્રમમાં પ્રોફેસર તરીકે સારું નામ કાઢ્યું છે. લાઈન મૅનેજમેન્ટના આ કોર્સમાં હોર્સ ટ્રેડીંગ એ મુખ્ય વિષય તરીકે ભણાવાય છે. જો કે અત્રે એ ચોખવટ કરવી જરૂરી છે કે કોઈ પણ યુનિવર્સીટીએ આ કોર્સને હજી માન્યતા આપી નથી.\nઅમુક કમભાગી લોકો જ્યાં જાય ત્યાં કમનસીબ એમનો પીછો કરે છે. લાઈનમાં ઊભેલા કમભાગીઓની દશા મર્ફીઝ લો તરીકે આબેહૂબ ઝડપાઈ છે. આવા કમનસીબ લોકો જે લાઈનમાં ઉભા હોય, તે સિવાયની લાઈન કાયમ ઝડપી આગળ વધે છે. અને જો બીજી લાઈનની ઝડપ જોઈ આ મહાશય લાઈન બદલે, તો પહેલા એ જે લાઈનમાં ઉભા હોય તે લાઈન સ્પીડ પકડે છે. જોકે અંતે તો જ્યારે આ કપાળકૂટો બારી પર પહોંચે ત્યારે લંચ બ્રેક પડે છે. પણ એને માઠું ત્યારે લાગી આવે છે જ્યારે બાજુની બારીવાળો પણ લંચ બ્રેક થવા છતાં એક જણની અરજી લઈ લે છે! આ બધામાંથી પસાર થઈને ભાઈ છેવટે ફોર્મ આપે ત્યારે ખબર પડે કે આ ફોર્મ તો આઠ નંબરની બારી પર આપવાનું હતું! એટલે જ, લાઈનમાં ઉભા રહેવા કરતાં મોટું દુર્ભાગ્ય ખોટી લાઈનમાં ઉભા રહેવું એ છે !\nલાઈનના છેડે ...\nઅબ મેં રાશન કી કતારોમેં નજર આતા હું,\nઅપને ખેતોં સે બિછડને કી સજા પાતા હું.\nPosted by Adhir Amdavadi at 22:15\nNimit Dudani6September 2011 at 11:47\nલાઈન બાય લાઈન સારો લેખ\nUnknown 8 September 2011 at 13:31\nkhuba j saras lakhiyu che...


DR KINJAL KAPADIYA લિખિત નવલકથા પ્રલોકી | ગુજરાતી બેસ્ટ નવલકથાઓ વાંચો અને પીડીએફ ડાઉનલોડ કરો | માતૃભારતી\nDR KINJAL KAPADIYA લિખિત નવલકથા પ્રલોકી | ગુજરાતી બેસ્ટ નવલકથાઓ વાંચો અને પીડીએફ ડાઉનલોડ કરો\nપ્રલોકી - નવલકથા\nDR KINJAL KAPADIYA દ્વારા ગુજરાતી નવલકથા પ્રકરણ\nપ્રબલ , શું કરવા આવ્યો હવે મારી લાઇફમાં ! why? બહુ મોડું કર્યું તે આવવામાં ! જરૂર હતી મને તારી બહુ જ, પણ ત્યારે તુ ના આવ્યો., બહુ રાહ જોઇ મેં, બહુ જ યાદ કર્યો, દરેક ગલી, રસ્તા, થિયેટર, ...વધુ વાંચોશોપ, બધે જ શોધ્યો તો મેં. પણ તુ મને કયાંય દેખાયો નહોતો. મારા મનને હુ સમજાવી નહોતી શકતી, કે તુ મને ભુલી ગયો , મારુ દિલ નહોતું માનતું કે તુ મને છોડીને બહુ દૂર ચાલ્યો ગયો છે.એટલામાં જ દરવાજો ખખડયો, ને મન સાથે લડી રહેલી પ્રલોકી ભાન માં આવી. ઓછું વાંચો\nપ્રલોકી - 2\nપ્રત્યુષ અને પ્રલોકી જમી ને અગાશીમાં બેઠા બેઠા વરસાદ ને જોઈ રહ્યા હતા. હાથમાં હાથ નાખી પ્રલોકી પ્રત્યુષ ના ખભા ઉપર માથું ઢાળીને બેઠી હતી. પણ પ્રબલ ની યાદ એના મન પર હાવી થઈ ગયી હતી. પ્રત્યુષે કહ્યું આજે ...વધુ વાંચોબંધ થશે એમ લાગતું નથી. પ્રલોકી બોલી હા એને આજે મન ભરીને વરસવા દો, બંધન માથી મુક્ત થવા દો. પ્રત્યુષ સમજી ના શક્યો પણ કહ્યુ આ બધી કુદરત ની કરામત છે, આપણુ કંઈ ચાલે જ નહીં. આપણુ તો કયાંય ચાલતું જ નથી, પ્રલોકી બોલી. પ્રલોકી ને સારી રીતે જાણનાર પ્રત્યુષ આજે એના આવા વાક્યો ઓછું વાંચો\nપ્રલોકી - 3\nઆપણે જોયું કે પ્રબલ ને વેન્ટીલેટર પર રાખવામાં આવ્યો હતો. સુનિલભાઈ અને સરલાબેન ICU રૂમ આવી ને ઊભા હતા. સરલાબેન બેહોશ થઈ ગયા. હવે જાણો આગળ. સુનીલભાઈ સીધા પ્રલોકી જોડે ગયા ને પૂૂછ્યું, બેટા શું ...વધુ વાંચોપ્રબલ ને? એ કેવી રીતે સ્યુસાઈડ માાટે ટ્રાય કરી શકે? એ ભણવામાં પણ હોંશિયાર છે, ઘરમાંથી એને કયારેય કોઇ કંંઈ બોલતું નથી. બધાનો લાડકો છે એ ઘરમાં. એકદમ શાંત સ્વભાવ, બધા ની ચિંતા કરનાર, આટલી નાની ઉંમરે એ બહુ સમજદારીથી કામ લે છે. નૈતિકભાઈ એ આશ્વાસન આપતા કહ્યું, ચિંતા ના કરો સુનીલભાાઈ બધું ઠીક થઇ ઓછું વાંચો\nપ્રલોકી - 4\nઆપણે જોયું કે પ્રલોકી એના ભૂતકાળ ને વાગોળી રહી હતી, પ્રત્યુષે પૂછ્યું શું થયું? પ્રલોકી પાસે કંઈ જવાબ હોતો નથી.પ્રત્યુષ પ્રલોકી ને ફ્રેશ થવા જવાનું કહે છે. હવે જાણો આગળ. પ્રલોકી ફ્રેશ થઈને આવી ને ...વધુ વાંચોટેબલ પર બેસી ગઈ . અરે મેડમ કોફી અને નાસ્તા વગર જ બ્રેકફાસ્ટ કરવાનો છે. અરે સોરી હમણા લઈને આવુ, પ્રલોકી એ કહ્યુ . ના ના હવે તુ બેસ હુ જ લઈને આવુ. પ્રત્યુષ તમે કેમ મને આટલુ બધુ સાચવો છો? કેમ આટલો બધો પ્રેમ કરો છો? કેમ કે પ્રલોકી તુ છે જ એટલી સરસ .કોઈ ઓછું વાંચો\nપ્રલોકી - 5\nઆપણે જોયું કે પ્રબલ નો ફોન આવે છે, પ્રલોકી ગુસ્સે થઇને ફોન કટ કરે છે. હવે જાણો આગળ. ફરી પ્રલોકી નો મોબાઈલ રણકવા લાગ્યો, પ્રબલ........ પ્રલોકી એ બૂમ પાડી ને એના હાથમાંથી ફોન છટકી ...વધુ વાંચોઆખા શરીરે પરસેવો છૂટી ગયો, પ્રલોકી બેભાન થઈ જમીન ઉપર પછડાઈ પડી. પ્રલોકી, શુ થયુ ? ફોન મા પ્રત્યુષ બોલી રહયો હતો. પણ જવાબ ના મળતા પ્રત્યુષ ગભરાઈ ગયો. એ બધું કામ પડતું મૂકી ઘરે આવવા નીકળી ગયો. દસ મિનિટ નો રસ્તો તેને લાંબો લાગવા લાગ્યો. જેમ તેમ કરી તે પોતાના ફ્લેટ પર પહોંચ્યો, ઓછું વાંચો\nપ્રલોકી - 6\nઆપણે જોયું કે પ્રલોકી અને પ્રબલ સામસામે આવી જાય છે.બંને આ પરસ્થિતિ નો સામનો કરી નથી શકતા. પ્રત્યુષ આ વાત થી અજાણ હોય છે કે બંને એકબીજાને ઓળખે છે. હવે જાણો આગળ... Mr. પ્રત્યુષ, હવે ...વધુ વાંચોનીકળું, તમારી વાઈફ હવે બિલકુલ ઠીક છે. હા Dr. પ્રબલ.. થૅન્ક્સ.. પ્રબલ ને થયુ કે શેના માટે થૅન્ક્સ ! મારી પ્રલૂ ને પોતાની વાઈફ બનાવી દીધી એના માટે ? એ કઈ બોલ્યો નહી. પ્રલોકી પ્રબલ ને જોતી જ રહી.. એના હૃદય પર થોડી વાર પહેલા મુકાયેલું સ્ટેથોસ્કોપ અને એની જોડે પ્રબલ ના હાથ નો ઓછું વાંચો\nપ્રલોકી - 7\nઆપણે જોયુ કે, પ્રલોકી સ્કૂલ મા રિઝલ્ટ લેવા આવે છે. પણ રિઝલ્ટ કરતા પ્રબલ ને મળવા આવે છે. પ્રબલ સ્કૂલ મા આવતો નથી. પ્રલોકી નિરાશ થઈ જાય છે. હવે જાણો આગળ. પ્રલોકી, ચાલ અપડે હવે ઘરે ...વધુ વાંચોહા નૈતિક તમે સાચું કહો છો, સાંજે પાર્ટી પણ રાખી છે. નિશા, પાર્ટી તે રાખી દીધી એ બહુ સારું કર્યુ. હા નૈતિક પ્રલોકી ના આખા ક્લાસના બધા સ્ટુડન્ટ્સ ને ઇન્વિટેશન આપી દીધું તું કાલ જ મેં. મને ખબર જ હતી પ્રલોકી અવ્વલ જ આવવા ની છે. પ્રલોકી એ પૂછ્યું, મમ્મી બધા ને આપ્યું ? હા બેટા ઓછું વાંચો\nપ્રલોકી - 8\nઆપણે જોયુ કે, પ્રલોકી પ્રબલ ને ફોન નંબર આપે છે. એ ટીસ્યુ પલળી જાય છે. પ્રબલ ની આંખો મા પાણી આવી જાય છે. કેમ કે આ જ એક રસ્તો હતો પ્રલોકી જોડે વાત કરવાનો. હવે કોઈ પણ રીતે પ્રલોકી ...વધુ વાંચોવાત નહી કરી શકાય. હવે જાણો આગળ... પ્રલોકી, સપના જોતા જોતા સપનાની નગરીમુંબઈ મા આવી જાય છે. પ્રલોકી, એડમિશન ચાલુ થઈ ગયા છે. તે નક્કી કર્યુ ? કઈ સ્કૂલમા જવું છે ? મમ્મી, મને નથી ખબર કે અહીં કઈ સ્કૂલ સારી છે ? તું જ નક્કી કર. મારા ફોર્મ મા ઓછું વાંચો\nશ્રેષ્ઠ ગુજરાતી વાર્તાઓ | ગુજરાતી પુસ્તકો PDF | ગુજરાતી નવલકથા પ્રકરણ | DR KINJAL KAPADIYA પુસ્તકો PDF\nDR KINJAL KAPADIYA


અમૃત કળશ: ૧\nમહાત્મ્યે સહિત નિશ્ચયવાળાથી શું ન થાય? જે ભગવાન કે સંત બતાવે તે થાય એવી આ વાતું છે. બાદશાહ્યું પડતી મૂકીને સાંભળ્યા જેવી છે. પારસમણિ ને ચિંતામણિની ખાણો પડતી મૂકીને સાંભળ્યા જેવી છે. બાયડી-છોકરાં રઝળાવીને સાંભળ્યા જેવી છે. માગી ખાઈને, વાયુ ભરખીને સાંભળ્યા જેવી છે! આ ‘વચનામૃત’ પ્રમાણે વર્તતા હોય તેને મહારાજ પોતાના ધામમાં બળાત્કારે લઈ જાય. માટે આપણે એ મારગે ચાલવું. (૩૬)


ભારતમાં ૨૪ કલાકમાં કોરોના સામે લડતાં ૧૦૮ દર્દીઓએ જીવ ગુમાવ્યો - Western Times News\nભારતમાં ૨૪ કલાકમાં કોરોના સામે લડતાં ૧૦૮ દર્દીઓએ જીવ ગુમાવ્યો\nનવીદિલ્હી, ભારતમાં એક તરફ કોરોના વેક્સીન અભિયાન સક્રિયતાથી ચાલી રહ્યું છે તો બીજી તરફ કોરોનાના એક્ટિવ કેસો પણ દોઢ લાખથી નીચે આવી ગયા છે. ચિંતાની વાત મૃત્યુઆંક છે કારણ કે છેલ્લા ૨૪ કલાકમાં ફરી ૧૦૦થી વધુ લોકોએ જીવ ગુમાવ્યા છે. દેશમાં તેની સાથે જ મૃત્યુઆંક ૧.૫૫ લાખથી પણ વધી ગયો છે.\nદેશમાં અત્યાર સુધીમાં કુલ ૭૦,૧૭,૧૧૪ લોકોને કોવિડ વેક્સીન આપવામાં આવી ચૂકી છે. બીજી તરફ, ગુરૂવારે કેન્દ્રીય સ્વાસ્થ્ય વિભાગ દ્વારા જાહેર કરવામાં આવેલા આંકડાઓ મુજબ, છેલ્લા ૨૪ કલાકમાં દેશમાં ૧૨,૯૨૩ નવા પોઝિટિવ કેસો નોંધાયા છે. આ ઉપરાંત કોવિડ-૧૯ના કારણે ૧૦૮ દર્દીઓએ પોતાના જીવ ગુમાવ્યા છે. દેશમાં હવે કુલ સંક્રમિતોની સંખ્યા વધીને ૧,૦૮,૭૧,૨૯૪ થઈ ગઈ છે.\nવિશેષમાં, કોવિડ-૧૯ની મહામારી સામે લડીને ૧ કરોડ ૫ લાખ ૭૩ હજાર ૩૭૨ લોકો સાજા પણ થઇ ચૂક્યા છે. ૨૪ કલાકમાં ૧૧,૭૬૪ દર્દીઓને ડિસ્ચાર્જ કરવામાં આવ્યા છે. હાલમાં ૧,૪૨,૫૬૨ એક્ટિવ કેસો છે. બીજી તરફ, અત્યાર સુધીમાં કુલ ૧,૫૫,૩૬૦ લોકોનાં કોરોના વાયરસના કારણે મોત થયા છે.બીજી તરફ, ઈન્ડિયન કાઉન્સિલ ઓફ મેડિકલ રિસર્ચે ગુરૂવારે જાહેર કરેલા આંકડાઓ મુજબ, ૯ ફેબ્રુઆરી સુધીમાં ભારતમાં કુલ ૨૦,૪૦,૨૩,૮૪૦ કોરોના સેમ્પલનું ટેસ્ટિંગ કરવામાં આવ્યું છે. નોંધનીય છે કે, બુધવારના ૨૪ કલાકમાં ૬,૯૯,૧૮૫ સેમ્પલનું ટેસ્ટિંગ કરવામાં આવ્યું છે.\nગુજરાતમાં ૧૦મી ફેબ્રુઆરીએ એક જ દિવસમાં ૫૩,૬૧૫ વ્યક્તિને એક જ દિવસમાં ૮૩૩ કેન્દ્રો પરથી રસી આપવામાં આવી છે. આ બધાની વચ્ચે છેલ્લા ૨૪ કલાકમાં માત્ર ૨૫૫ નવા કેસ નોંધાયા છે. અમદાવાદ, બનાસકાંઠા, ભાવનગર શહેર, બોટાદ, ડાંગ,. નવસારી, પાટણ, તાપી, પોરબંદર, વલસાડ એમ કુલ ૧૦ જિલ્લા અને કોર્પોરેશનમાં ૦ કેસ નોંધાયા છે. જ્યારે રાજ્યમાં કોવિડનો રિકવરી રેટ પણ ૯૭.૬૫ ટકાએ પહોંચ્યો છે.\n૨૪ કલાકમાં અમદાવાદમાં ૪૭, વડોદરામાં ૫૦, રાજકોટમાં ૪૦, સુરતમાં ૩૩, આણંદમાં ૭, ગાંધીનગરમાં ૭, નર્મદામાં ૩, સાબરકાંઠા ૬, ભાવનગરમાં ૨, ગીરસોમનાથ ૭, દાહોદ ૪, મહેસાણા૨ , અમરેલી ૪, ભરૂચ ૪, જૂનાગઢ ૬, કચ્છ, મોરબી ૪-૪, પંચમહાલ ૩, છોટાઉદેપુર ૨, જામનગરમાં ૨, અરવલ્લી, દેવભૂમિ દ્વારકા, સુરેન્દ્રનગરમાં ૧-૧ મળીને કુલ ૨૫૫ નવા કેસ નોંધા છે જ્યારે ૪૯૫ દર્દીઓ આજે ડિસ્ચાર્જ થયા છે.HS\nNext ખેડૂત સંગઠનો દ્વારા ૧૪ ફેબ્રુઆરીએ કેન્ડલ માર્ચ – ૧૮ એ દેશવ્યાપી રેલ રોકો આંદોલન